تېرو ۲۴ ساعتونو کې د سرې میاشتې د فعالیتونو خبرونه: د هېواد په کچه: د بشریت ژوندی ساتلو تر شعار لاندې د ملی ټولنو نړیواله ورځ ۸ د می، د هېواد په ۳۴ ولایتونو کې د یو لړ مراسمو په ترڅ کې ولمانځل شوه. هرات: * د غوریان، رباط سنګی، کشک کهنه او کهسان په ولسوالیو کې د اقلیمی بدلون پروژې د فعالیتونو پر دوام د کرنیزو او میوه لرونکو ځمکو د خړوبولو او د څښاک اوبو د برابرولو په پار د ژورو څاګانو کیندلو پر ۶ کمېټو په ټولیزه توګه ۶۰۰،۰۰۰ افغانۍ ووېشل شوې. * د ګلران ولسوالۍ اړوند په ۲۸ کلیو کې پر ۹۲۰ زلزله ځپلو کورنیو د لمریزې برېښنا سولرې او اړونده د اړتیا وړ توکی ووېشل شول. سمنګان: د مرکز ایبک اړوند په عبد الوهاب کلی کې د وروستیو سختو ورښتونو له امله له یوې زیانمنې شوې کورنۍ سره د ۴ قلمه غیر خوراکی توکو مرسته ترسره شوه.